b'\n_START_ARTICLE_\nAlfred Keller\n_START_PARAGRAPH_\nAlfred Keller (Graz, 17. lipnja 1875. - Graz, 8. o\xc5\xbeujka 1945.), austrijski arhitekt._NEWLINE_Najzna\xc4\x8dajniji dio opusa ostvario je u Hrvatskoj. Godine 1913. po nalogu be\xc4\x8dke komisije grofa Harracha izradio je projekte za niz malih hotela du\xc5\xbe jadranske obale, pa tako i za preudbu zgrade Katalini\xc4\x87 na splitskim Ba\xc4\x8dvicama. Iste godine, nakon natje\xc4\x8daja za \xc5\xbeupnu crkvu u Opatiji sukobio se s Viktorom Kova\xc4\x8di\xc4\x87em._NEWLINE_Kao arhitekt osobito je aktivan u Splitu izme\xc4\x91u 1922. \xe2\x80\x93 1930. godine. Pobje\xc4\x91uje 1922. godine na natje\xc4\x8daju za zgrade uz ju\xc5\xbeni zid Dioklecijanove pala\xc4\x8de. Dio objekata uz ju\xc5\xbeni zid pala\xc4\x8de prema Kellerovoj osnovi biti \xc4\x87e izveden 1923. - 1927. godine, a 1924. otkupljen mu je rad na natje\xc4\x8daju za regulatornu osnovu Splita._NEWLINE_Godine 1928. sudjeluje na natje\xc4\x8daju za zgradu Pomorskog muzeja, a 1930. na natje\xc4\x8daju za bolnicu. Iste godine Keller je imenovan profesorom na be\xc4\x8dkoj Visokoj tehni\xc4\x8dkoj \xc5\xa1koli.'